I 1922 publicerede Harder sit sidste arbejde, ''Om Grænsen mellem [[Saltholmskalk]] og [[Lellinge_Grønsand_Formationen|Lellinge Grønsand]]'', hvilket han fik hård kritik for i videnskabelige kredse, og som gav anledning til en bitter strid 1923-1924 om såkaldt prioritetsret med [[Alfred Rosenkrantz]], som endnu var studerende, men som tidligere var begyndt undersøgelse ved Sundkrogen ([[Københavns Frihavn]]). Dette blev slutningen for Harders videnskabelige virke; han meldte sig i 1923 ud af Dansk Geologisk Forening og hans igangværende arbejde med fjerde oplag af [[N.V. Ussing]]s ''Danmarks Geologi'' blev aldrig afsluttet (tredje oplag havde han udgivet i 1913). I 1925 blev han dog medlem af [[Indenrigsministeriet]]s komité for Videnskabelige Undersøgelser på Grønland.
Personbillede_savnes Organisationer Uddannelsesinstitutioner